Емануил Попдимитров
Сеяч

chitanka.info

Рано сред полето

млад сеяч застана,

помоли се кротко

и да сей захвана.

С пълни шепи хвърля

той зърната златни,

жадно ги поемат

ниви благодатни.

Редом на широко

сей, сеячо, семе,

че в земята влажна

плодна сила дреме.

Труд те чака днеска,

работа усилна,

но ще бъде лятос

жетвата обилна…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.